Kildpolügoon
Kildpolügoon (kõnekeeles ka kiilud või siilud; inglise k. sliver polygon või spurious polygon) on kahe sarnase polügooni kombineerimisel tekkiv pikk ja kitsas polügoon, mis on olemuselt GIS-i tehniline viga ja mitte reaalsuses olemasolev ala. Kildpolügooni iseloomustab pikk killukujuline polügoonikujutis, mis tekib, kui kaks eri kihtides maatükki, millel on sama piirjoon, pannakse kokku. Üldjuhul tekib see veepiiride ja/või eri maatüüpide piiride määramisel.